О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 278

Взето с Протокол № 20 от заседание на Общински съвет – Чепеларе, проведено на 23.12.2016 година.


ОТНОСНО: Наредба за изменения и допълнения на Наредба за условията и реда за съставяне на бюджетната прогноза за местните дейности за следващите три години и за съставяне, приемане, изпълнение и отчитане на бюджета на Община Чепеларе (приета с Решение №377 от 28.11.2013 г.)


Общински съвет – Чепеларе като изслуша предложението на Кмета на Общината, Постоянната комисия по Бюджет и финанси и след станалите разисквания на основание чл.21, ал.2 от Закона за местното самоуправление и местната администрация и във връзка с чл.82, ал.1 от Закона за публичните финанси

Р   Е   Ш   И:


І. На основание чл.82, ал.1 от Закона за публичните финанси, Общински съвет Чепеларе приема Наредба за изменение и допълнение на Наредбата за условията и реда за съставяне на бюджетната прогноза за местните дейности за следващите три години и за съставяне, приемане, изпълнение и отчитане на бюджета на Община Чепеларе, (приета от Общински съвет Чепеларе с Решение № 377 от 28.11.2013) както следва:

            § 1. В чл.20, ал.2 се изменя така:

           (2) Бюджетните взаимоотношения по ал.1 може да се променят по реда на Закона за публични финанси, въз основа на друг закон или на акт на Министерския съвет.

           § 2. В чл.28 се правят следните изменения и допълнения:

           1. Алинея 2 се отменя.

           2. Създават се ал.5 и 6

          (5) Ако общината е в процедура по финансово оздравяване, кметът на общината изпраща проекта на бюджет на общината за съгласуване от министъра на финансите.

          (6) В рамките на срока по ал.4 кметът на общината представя проекта на бюджет на публично обсъждане от местната общност, като оповестява датата на обсъждането най-малко 7 дни предварително на интернет страницата на общината и в местните средства за масово осведомяване. Публичното обсъждане се провежда по ред, определен от общинския съвет, съгласно Приложение № 1. За постъпилите предложения се съставя протокол, който се внася в общинския съвет заедно с окончателния проект на бюджета.

           § 3. В чл.29 се правят следните изменения и допълнения:

           1. В ал.3:

                     а) в т.1 числото „5” се заменя с „15”;

                     б) в т.2 числото „30” се заменя с „50”.

           2. Създава се нова ал.4:

           (4) При разглеждането от общинския съвет на бюджета на община в процедура по финансово оздравяване се обсъжда и становището на министъра на финансите по проекта на бюджет на общината.

            3. Досегашните ал.4-6 стават съответно ал. 5-7

            § 4. В чл.36, ал.5 след текста „по чл.94, ал.3, т.1 и 2” се добавя запетая и след нея думите „ал.5 и ал.6”

            § 5. Създава се нов чл.42а :

 „чл.42а При наличие на условията по чл.130а, ал.1 от Закона за публичните финанси, се прилага глава осма „а” от Закона за публичните финанси.”

            § 6. В чл.43 се правят следните изменения:

            1. Аления 1 се изменя така:

              „(1) Кметът на общината изготвя годишния отчет за изпълнението на бюджета по показателите, по които е приет, придружен с доклад, и в срок до 31 август на следващата бюджетна година го внася за приемане от общинския съвет. В случаите, когато Сметната палата извършва финансов одит на годишния отчет на общината, кметът на общината внася за приемане одитирания отчет заедно с одитното становище на Сметната палата за заверка на годишния финансов отчет на общината.

             2. В ал.5 думите „31 декември” се заменят с „30 септември”.

              §7. Текстът „Приложение № 1 към чл.29, ал.2 и чл.44, ал.4 да се чете „Приложение № 1 към чл. 28, ал.4 и чл.43, ал.4 

          §8. В т. І „Правила за провеждане на публичното обсъждане на годишния отчет за изпълнението и приключването на общинския бюджет” от Приложение № 1 се правят следните изменения и допълнения:

             1.  В т.4. думите „30 ноември на предходната година” се заменят с „20 работни дни от обнародването на Закона за държавния бюджет за съответната година”

            §9. В т. ІІ. „Правила за провеждане на публичното обсъждане на годишния отчет за изпълнението и приключването на общинския бюджет” от Приложение № 1 се правят следните изменения и допълнения:

            1. В т.2 думите „31 декември” се заменят с „30 септември”

            2. В т.3 думата „документа” се заменя с „годишния отчет”.

         §10. В приложение № 2 към чл.36, ал.5 в текста на заглавието на приложението „по чл.94, ал.3, т.1 и 2” се добавя запетая и след нея думите”ал.5 и ал.6”

            1. В т.4 текстът „ДДС №3/01.04.2009 г.” да се чете „ДДС №04/01.04.2010 г.”

            2. В т.8 числото „30” да се чете „50”

          ІІ. Направените изменения и допълнения към Наредба за условията и реда за съставяне на бюджетната прогноза за местните дейности за следващите три години и за съставяне, приемане, изпълнение и отчитане на бюджета на Община Чепеларе влизат в сила от публикуваните промени в ЗПФ. 

-Общ брой на общинските съветници: 13
-Гласували: 12

Анета Пашалиева: “ЗА”


            Кирил Кондакчиев: “ЗА”

Атанас Стоев: “ЗА”




Петър Лазаров: “ЗА”

Борис Георгиев: “ЗА”



Росица Черпокова: “ЗА”

Вангелина Пешинска: “ЗА”



Стоян Кузмов: “ЗА”

Гергана Качакова: “ЗА”



Слава Пепеланова: “ЗА”

Дияна Юрукова: “ЗА”



Искрен Бозов: “ЗА”

ОБЩО “ЗА” 12

“ПРОТИВ” 0

“ВЪЗДЪРЖАЛ СЕ” 0

                                                                                   ПРЕДСЕДАТЕЛ НА ОБЩИНСКИ

СЕКРЕТАР: ……………



 СЪВЕТ - Ч Е П Е Л А Р Е: …………                                                                                                           


/АНАСТАСИЯ АСЕНОВСКА/
                                   /РОСИЦА ЧЕРПОКОВА/
